প্রধানমন্ত্রী বলেন, বর্তমানে দৈনিক গ্যাসের চাহিদা ৩ হাজার ২শ’ মিলিয়ন ঘনফুটের অধিক। বিগত সাত বছরে গ্যাসের উৎপাদন উল্লেখযোগ্য পরিমাণে বৃদ্ধি পেলেও চাহিদা অধিক হাড়ে বাড়তে থাকায় সরবরাহের তুলনায় ঘাটতি এখনও প্রায় দৈনিক ৫শ’ মিলিয়ন ঘনফুট। তবে ক্রমবর্ধমান গ্যাসের চাহিদা পূরণের লক্ষ্যে গ্যাসের উৎপাদন বৃদ্ধিসহ নতুন মজুদ প্রাপ্তির জন্য অনুসন্ধান কার্যক্রম চলমান রয়েছে। এর সাথে এলএনজি আমদানি করে দেশের গ্যাসের চাহিদা পূরণের পরিকল্পনা রয়েছে। বর্তমানে রাষ্ট্রীয় প্রতিষ্ঠান বাপেক্স মোবারকপুরে একটি অনুসন্ধান কূপ ও সালদায় একটি উন্নয়ন কূপ খননের কাজ করছে। তাছাড়া বিজিএফসিএল কর্তৃক পরিচালিত তিতাস ফিল্ডে একটি উন্নয়ন কূপের খনন কাজ চলমান রয়েছে।